ચિમકી/ જલ્દીથી આ પ્રશ્નોનો ઉકેલ લાવો નહીં તો ફરી આંદોલન ધમધમશે, ભૂપેન્દ્ર સરકારને પાટીદારોનું અલ્ટીમેટમ - GSTV
રાજ્યમાં પાટીદાર આંદોલનકારીઓ ફરી એક વાર સક્રિય થયા છે. આંદોલનકારીઓ સરકારને ચિમકી આપી છેકે, અનામત આંદોલન મુદ્દે પાટીદારોના પ્રશ્નો નહી ઉકેલાય તો રાજ્યમાં ફરી આંદોલન ધમધમશે. પાસના નેતાઓએ મુખ્યમંત્રીને પત્ર લખીને પ્રશ્નો ઉકેલવા માંગણી કરી છે.
પાટીદાર અનામત આંદોલન સમિતિએ CM ભૂપેન્દ્ર પટેલને પત્ર લખીને કરી આ માંગ
પાટીદાર અનામત આંદોલન સમિતીએ મુખ્યમંત્રી ભૂપેન્દ્ર પટેલને પત્ર લખી માંગ કરી છેે કે, અનામત આંદોલન વખતે પોલીસ ગોળીબારમાં મૃત્યુ પામેલા પાટીદાર યુવાઓને સરકારી નોકરી આપવાનું વચન અપાયુ હતું જે સરકારે હજુ સુધી પાળ્યુ નથી. શહીદ પરિવારોના પરિવારજનોને નોકરી આપવામાં આવે. આ ઉપરાંત આંદોલન વખતે થયેલાં પોલીસકેસો તાકીદે પાછા ખેંચવામાં આવે.
પાટીદાર નેતા અલ્પેશ કથિરીયાએ મુખ્યમંત્રીને પત્ર લખીને પ્રતિનીધીમંડળ સાથે મુલાકાત માટે સમય માંગ્યો છે. તેમનું કહેવુ છેકે, હજુ સુધી અમને મુખ્યમંત્રી કાર્યાલય તરફથી કોઇ પ્રત્યુતર મળ્યો નથી. તા.31મી ઓક્ટોબર સુધી પાટીદારોના પ્રશ્ન ઉકેલવા સરકારને સમય આપ્યો છે. જો સરકાર પ્રશ્નો નહી ઉકેલે તો આગામી દિવસોમાં પાસની મિટીંગમાં આંદોલનના કાર્યક્રમ ઘડવા નિર્ણય લેવામાં આવશે.
breaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati livepatidar andolan